બે દિવસ પેહલા સુરત જિલ્લાના કામરેજ તાલુકાના કઠોર ગામની સીમમાં એક સ્વીફ્ટ ડિઝાયર કાર સળગેલી હાલતમાં મળી આવી હતી. આ કારમાં સવાર એક ઈસમનો મૃતદેહ પણ મળી આવ્યો હતો. કાર સળગવાની સાથે કારમાં સવાર ઈસમ ભથ્થું થઈ ગયો હતો. માત્ર થોડા શરીના અવશેષ બચ્યા હતા. પોલીસની પ્રાથમિક તપાસમાં કારને આધારે મૃતદેહ કામરેજ વીતરાગ સોસાયટીમાં રહેતા પરબત સિંહ રાઠોડનો હોવાનું બહાર આવ્યું હતું . પ્રાથમિક તબક્કે જ ઘટના શંકાસ્પદ હતી. પરબતસિંહ રાઠોડની ગાડી રોડની એક બાજુએ પડી હતી. અને મૃતદેહ પણ આગલી ડ્રાઈવર સીટ પર જ હતો. સ્થળની પરિસ્થિતી જોતાં સમગ્ર ઘટના આકસ્મિક નહીં પરંતુ શંકાસ્પદ હતી. પોલીસે સ્થળ ઉપર એફ.એસ.એલ પાસે પરીક્ષણ કરાવ્યુ હતું. ઘટના બાબતે હવે એફ એલનો પ્રાથમિક રિપોર્ટ આવતા નવોજ વણાંક આવ્યો છે . અને કામરેજ પોલીસ મથકે હત્યાનો ગુનો દાખલ કરાયો છે . આકસ્મિક રીતે કાર નહિ સળગી હોવાનું પ્રાથમિક તારણ બહાર આવી ગયું છે .